Օրուան հանդիսավար Ծիլա Մարգէեանը հրաւիրեց ներկաները մէկ վայրկեան յոտնկայս յարգելու յիշատակը անմեղ զոհերուն, ապա բացման իր խօսքին մէջ ան շեշտը դրաւ ազրպէյճանական հակահայ յարձակողապաշտ քաղաքականութեան վրայ: Ներկայացուեցաւ վաւերագրական տեսերիզի ցուցադրութիւն, որմէ ետք հրաւիրուեցաւ Յարութ Արամեանը, որ փոխանցէ իր ականատեսի վկայութիւնը. ան օրին Հայաստան կը գտնուէր եւ ներկայ եղած էր հայ ժողովուրդի բռնագաղթին: Ապա ցուցադրուեցաւ ազատամարտիկ Կարօտի մասին վաւերագրական ժապաւէն մը, ապա ամպիոն հրաւիրուեցաւ Հայաստանի Հանրապետութեան դեսպան Արտակ Ապիտոնեանը, որ իր խօսքին մէջ շեշտը դրաւ հայ ժողովուրդի միասնութեան վրայ: Ան ըսաւ, որ մեր ժողովուրդը երբ միասնական եղած է, արդիւնքը եղած է արժանապատիւ յաղթանակ: Վերջին դարուն ասոր լաւագոյն երկու փաստերն են` Սարդարապատի հերոսամարտը եւ Արցախեան շարժումը: